Ferris TākutaTĀKUTA FERRIS (Te Pāti Māori —Te Tai Tonga): Tēnā koe e te Pīka otirā tēnā rā tātou. E tū ake ana ahau ki te whāngai ake nei i ngā kōrero me te anga a Te Pāti Māori mō tēnei o ngā pire e mea nei ko te Privacy Amendment Bill ā kāore anō hoki au mō te tōwai i ngā kōrero e te rangatira nō reira kei te tautoko ake i tā tēnā taha i tā tēnā taha o te Whare e mea nei ko te manaakitanga o ngā kōrero ngā kāwai kupu o te tangata he mea tapu he mea whai mana. Nō reira ka tika me ū mō te hunga ka taka ki a rātou ēnei momo kōrero e tika anō hoki kia whai wāhi te kaiwhakawhiwhi me te whakamōhio atu ki te tangata nāna anō ērā kōrero kei te puritia e tētahi hunga.Kei roto i te iwi Māori tētahi kōrero e mea ana he mana tō te kupu ā he tapu anō hoki tō te kōrero". Ā ki te kohikohi rānei koe ki te rongo rānei koe i te kupu o te kōrero te mana o te tangata ka tika me whakarangatira i taua mana i taua kupu.Ki te taka mai ki a koe ngā kōrero a te tangata he mea nui anō hoki tō whakamana i ērā kōrero me tō manaaki i ērā kōrero. Kei whiua kinotia ki te tangata ki te iwi rānei te whānau rānei nō rātou ērā kōrero.Nō reira e mea ana mātou ko tā mātou ko te toha ake nei i tētahi tirohanga o te ao Māori i te hunga e whakatere nei i tēnei o ngā ture. Kia ahatia? Kia mārō. Kia ahatia? Kia pai ake mō te katoa ā kia whai wāhi anō hoki te iwi Māori me te reo Māori i roto i ēnei tū whakahaere. Me te mahara ake anō hoki ko te ōhanga iwi Māori kei te whanake nui i roto i tēnei ao. Kei te whanake nui i roto i ngā mahi hangarau ā kei te whātoro atu te iwi Māori ki ngā tōpito katoa o te ao. Nō reira me whai wāhi te iwi Māori i roto i ēnei momo ture te whakarite mai o ēnei ture me te horapa ake o ngā ture.Nō reira kāore e kume kia roa ēnei kōrero engari ko tā mātou e mea nei āe kei te kite atu he hāngaitanga ki tā mātou kaupapahere mō te mana motuhake kia whai rangatiratanga ake te tangata whenua kia mōhio mai te tangata whenua kei a wai ōna kōrero nō wai ngā kōrero rānei kia whai mana ōrite anō hoki te tangata whenua kei pā kinotia e ētahi āhuatanga i roto i ēnei tūmomo whakahaere o te ture.Nō reira ko Te Pāti Māori tēnei e tautoko ana i tēnei o ngā pire. Taku mihi nui ki te iwi nei e āminehia katotia nei tēnei ture i tēnei ahiahi. Nō reira kei te tautoko ake mātou tēnā tātou katoa kei raro.[Thank you Mr Speaker indeed greetings to all of us. I stand to offer the comments and direction of the Māori Party concerning this particular bill known as the Privacy Amendment Bill and I will also not repeat comments noble leader and so I support the contributions of each side of the House that assert that the care taken of the information the trails of data about the individual are sacred and they have power. So it is appropriate that this should be unyielding for those to whom these types of information will fall and it's also appropriate that the entity passing on that data be included and also to inform the person who owns that data that it is being held by a particular entity.Among the Māori people is a statement that says "The word has power and data is also sacred." And if you were to collect or were to hear the words of information the dignity of the individual it is only right that that dignity and that information be honoured.And so we are saying what we'd like to do is to share the perspective of Māori society with those who are launching this particular legislation. For what purpose? To firm it up. What for? So that it is better for everyone and so that the Māori people and the Māori language are included in these types of organisations.And I also recall that the economy of the Māori people is developing within this sector. It is developing within the technology sector and the Māori people are reaching out to all corners of the globe. So the Māori people should be included in this type of legislation the preparation of this legislation and the distribution of this legislation.So I will not drag out these comments but what we are saying is yes we see how it reflects our policy concerning self-determination so that the people of the land have their own sovereignty so that the people of the land are aware of who has their information or who owns that information and so that the people of the land have equal rights and are not adversely affected by some features within these types of processes of the lawSo we the Māori Party support this particular bill. Many thanks from me to the people who have all approved this legislation this evening. So we are in support greetings to us all I resume my seat.]"